Ένα πρωτοφανές περιστατικό συνέβη την Πέμπτη στην Κρήτη, όταν ένας νεαρός ξάπλωσε στη συμβολή των οδών Δασκαλογιάννη και Σήφακα και άρχισε να φωνάζει.

Σύμφωνα με το flashnews.gr, ο νεαρός φώναζε να τον διορίσουν σε τράπεζα και να πάρει σύνταξη. Επιπλέον, έλεγε ότι οι φόροι τον έχουν γονατίσει και ότι όλα του τα χρήματα τα έχει "φάει" το ελληνικό κράτος.

Στο σημείο δημιουργήθηκε μεγάλο μποτιλιάρισμα, ενώ οι περαστικοί προσπαθούσαν να ηρεμήσουν τον νεαρό μέχρι να έρθει η Αστυνομία.

Την ίδια ώρα, ιδιοκτήτης ταχυφαγείου προσφέρθηκε να τον κεράσει κάποιο έδεσμα για να τον ηρεμήσει. Ο «ταραξίας» είχε προτιμήσεις καθώς δεν ήθελε να φάει χοιρινό, αλλά μοσχάρι.

Αφού λοιπόν δοκίμασε την παραγγελία του, ακολούθησε τους Αστυνομικούς στο τμήμα για τις περαιτέρω διαδικασίες.